Laika

Laika () bija viens no Padomju Savienības kosmosā sūtītajiem suņiem. Laika kļuva par pirmo suni, kas lidoja orbītā ap Zemi Otrajā Zemes mākslīgajā pavadonī, kas startēja .

Brīdī, kad tika palaista Laikas kosmiskā misija, maz bija zināms, kā dzīvi organismi spēj izturēt kosmisko lidojumu. Vairāki zinātnieki neticēja, ka cilvēks spētu izdzīvot pēc kosmiskā lidojuma. Ar suņa palīdzību tas tika pārbaudīts. ASV šim nolūkam vēlāk izmantoja citus dzīvniekus (šimpanzes).

Laika kosmosā nodzīvoja 5 — 7 stundas. Pēc starta jau pēc pāris orbitālajiem vijumiem kosmiskais aparāts pārkarsa nepilnīgas dzesēšanas sistēmas dēļ, un suns gāja bojā no stresa un pārkaršanas, lai gan bija plānots, ka dzīvnieks kosmosā pavadīs aptuveni nedēļu. Oficiāli netika paziņots par Laikas pāragro bojāeju, bet tika vēstīts, ka suns nodzīvojis kosmosā visu ieplānoto laiku, un tad tam tika iedota saindēta pārtika.

Dzīvnieki kosmosā
Slaveni suņi